钦定古今图书集成/明伦汇编/氏族典/第490卷 > 《廖用贤尚友录》 > 向靖
## 钦定古今图书集成/明伦汇编/氏族典/第490卷 > 《廖用贤尚友录》 > 向靖

按《宋书向靖传》，“靖字奉仁，小字弥，河内山阳人也。世
居京口，与高祖少旧，从平京城，参建武军事。高祖南
征，弥为前锋，三战并大捷。军还，除太尉谘议参军，下
邳太守。八年，转游击将军，寻督马头淮西诸郡军事。
高祖受命，以佐命功，封曲江县侯，迁太子左卫率，加
散骑常侍。二年，卒官。子植嗣，多过失，夺爵。更以植次”
弟楂绍封。又坐杀人，国除。